ยืนยันราคาเนื้อหมูจะปรับลดลงต่อเนื่อง ขณะนี้เร่งผลิตเนื้อหมูเพื่อมีเนื้อหมูที่เพียงพอ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวถึงสถานการณ์เนื้อหมูแพงจะกลับเข้าสู่ปกติเมื่อไรว่า จากสถานการณ์ที่เกิดขึ้นเมื่อตรวจพบเชื้อ ASF เร่งดำเนินการมาตรการป้องกันมีการใช้มาตรการกฎหมายต่างๆ พร้อมเช็คจำนวนสุกรทั้งหมดของประเทศ เบื้องต้นพบการเสียหายและหยุดเลี้ยงสุกรประมาณร้อยละ 12 และยังมีปริมาณหมูในท้องตลาดกว่าร้อยละ 90 ซึ่งปัจจุบันราคาหมูมีราคาลดลงต่อเนื่อง ยืนยันราคาเนื้อหมูจะมีราคาลดลง เนื้อหมูจะไม่ขาดตลาดเเน่นอนโดยต้องใช้เวลาสักระยะกับการปรับราคาเนื้อหมูให้ถูกลง ขณะที่กรมปศุสัตว์มีความพร้อมในการผลิตหมูโดยการผสมเทียมไว้แล้ว เชื่อมั่นว่าสถานการณ์จะดีขึ้นตามลำดับ ส่วนการนำเข้าหมูต้องมีการพิจารณาตามความเหมาะสม โดยให้กรมปศุสัตส์พิจารณาถึงความเหมาะสมถึงการนำเข้า ทั้งนี้จากการสำรวจปริมาณแม่สุกร ในการผลิตแม่สุกร ขณะนี้สามารถผลิตสุกรรอบปีนี้ได้กว่า 20 ล้านตัว ฉะนั้นปริมาณสุกรมีเพียงพอต่อความต้องการบริโภคภายในประเทศด้านนายสัตวแพทย์สรวิศ ธานีโต อธิบดีกรมปศุสัตว์ เปิดเผยถึงการตรวจสอบห้องเย็นการกักตุนเนื้อสุกรว่า กรมปศุสัตว์ได้ร่วมกับสำนักงานตำรวจแห่งชาติ กระทรวงมหาดไทย และกระทรวงพาณิชย์ ตรวจสอบการกักตุนสินค้า พบว่าตั้งแต่วันที่ 20 มกราคม 2565 จนถึงปัจจุบันเข้าตรวจสอบห้องเย็นที่มีเนื้อหมูอยู่ เข้าไปตรวจสอบแล้ว 1,400 แห่งทั่วประเทศ พบเนื้อหมูกักตุนกว่า 24 ล้าน มีทำถูกต้องตามกฎหมายและผิดกฎหมายตาม พ.ร.บ.โรคระบาคสัตว์ พ.ศ. 2558 ทั้งนี้เชื่อมั่นว่าหากทุกภาคส่วนร่วมมือกันไม่ค้ากำไรเกินควร จะสามารถผ่านวิกฤติไปได้ ยืนยันว่าตั้งแต่พ.ศ.2561 - ปัจจุบันนโยบายของรัฐ สามารถป้องกันโรคอหิวาห์แอฟริกา หรือ ASF ได้ดีที่สุดในแถบอาเซียน